open-index/open-wikipedia-markdown huggingface dataset:
אריק פרשון

**אריק פרשון** (בצרפתית: **Eric Fréchon**; נולד ב-16 בנובמבר 1963) הוא שף מסעדת לה בריסטול (Le Bristol) בפריז שמחזיקה בשלושה כוכבים במדריך מישלן האדום מאז מרץ 2009.
## חייו
אריק פרשון נולד בקורבי שבסום, אביו עבד כמנהל מחלקה בחנות כלבו  ואמו עבדה בניקוי יבש ואחר-כך ניהלה  חנות ספרים. פרשון עבד בתפקידים שונים במטבחים של מסעדות ברואן, במסעדת La Grande Cascade, בלה בריסטול, בטייואן,  במלון ביבלוס באנדלוסיה, בלה טור ד'ארז'אן והחל מ-1988 בלז אמבסדור, שם היה סגן-שף ושף. ב-1995 פתח את מסעדת La Verrière d'Eric Fréchon  ליד פארק דה בוט שומון בפריז.  ב-1999 מונה לשף של מסעדת לה בריסטול ברובע השמיני של פריז. ב-2001 זכה מחדש בכוכב השני במדריך מישלן, אותו איבדה המסעדה ב-1984, במרץ 2009 זכה בשלושה כוכבי מישלן.

ב-1993 זכה בתואר Meilleur Ouvrier de France, ב-6 במרץ 2008 זכה בעיטור לגיון הכבוד מניקולה סרקוזי.

מסעדת לה בריסטול מחזיקה כיום (2011) בשלושה כוכבים במדריך מישלן. המסעדה נכללת במדריך השולחנות הגדולים בעולם.

## ביבליוגרפיה

* Tout ce que vous devez avoir goûté au moins une fois dans votre vie, avec Sylvia Gabet, éd. du Chêne, 2003
* Pot-au-feu au Bristol, Chabrot au morgon de Marcel Lapierre, avec Sébastien Lapaque, éd. Gérard Guy, 2004
* Un chef dans votre cuisine, éd. Solar, 2009 () Liens externes [modifier]


## קישורים חיצוניים

* מסעדת לה בריסטול באתר dininginfrance
* האתר של לה בריסטול בפריז
* המסעדה באתר השולחנות הגדולים בעולם
* כנרת רוזנבלום, "מלון 3 כוכבים" , 12 בנובמבר 2009

קטגוריה:שפים צרפתים
קטגוריה:מחברי ספרי בישול צרפתים
קטגוריה:מעוטרי אות לגיון הכבוד
קטגוריה:צרפתים שנולדו ב-1963
מטבעוניים

ממוזער|Chirindia langi
**מטבעוניים** (שם מדעי: Amphisbaenidae) היא המשפחה הגדולה ביותר בקבוצת הטבעונים והיא כוללת כ-180 מינים.
## מאפיינים
המטבעוניים נמצאים בעיקר בדרום אמריקה, בחלק מהאיים הקריביים ובאפריקה שמדרום לסהרה. אחד מהמינים במשפחה נמצא בחצי האי האיברי, במרוקו ובטורקיה.

המטבעוניים הם לטאות דמויות תולעים, חסרות גפיים שאף אין להן סימנים לגפיים בשלד. ברוב המינים הזנב קצר ואוטונומי, אך אינו מתחדש אם הוא נחתך. המטבעוניים הם טורפים. המטבעוניים, כמו הביפדיים והרינאוריים הם בעלי מבנה שיניים בו השיניים מחוברות בצידיהן לעצמות הלסת, בעוד הטרוגונופיים הם בעלי מבנה שיניים אקרודונטי.

בעבר נחשבו הביפדיים והרינאוריים לסוגים במשפחת המטבעוניים, אולם הם הופרדו ממנו בהתאם לממצאים שונים, בהם מידע כרומוזומי.

## מיון
*משפחה מטבעוניים (Amphisbaenidae)
**סוג דונע (Amphisbaena)
**Ancylocranium
**Anops
**Aulura
**סוג ומין יחיד Baikia africana
**Bronia
**Cercolophia
**Chirindia
**Cynisca
**Dalophia
**Geocalamus
**Leposternon
**Loveridgea
**Mesobaena
**Monopeltis
**Zygaspis
**טבעון (Blanus) – ייתכן ששייך למשפחה עצמאית

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי ג'ון אדוארד גריי
קטגוריה:טבעונים (זוחלים)
קטגוריה:בעלי חיים שתוארו ב-1865
נמל התעופה הבין-לאומי של קראסקו

שמאל|ממוזער|250px|הטרמינל החדש
**נמל התעופה הבין-לאומי של קראסקו**/גנרל סיסאריו ל. בריסו (בספרדית: **Aeropuerto Internacional de Carrasco**) הוא נמל התעופה הראשי והגדול ביותר של אורוגוואי. הוא ממוקם בסיודד דה לה קוסטה, במרחק 5.2 ק"מ מעיר הבירה מונטווידאו. שימש כבסיס הפעולה המרכזי של חברת התעופה הלאומית האורוגוואית פלונה עד סגירתה, וכיום הוא משמש כבסיס המרכזי של רוב חברות התעופה הפועלות אורוגוואי.

בשנת 2008 עברו בנמל התעופה 1,236,415 נוסעים, ו-24,700 טון מטען.

## היסטוריה
נמל התעופה הבינלאומי של קראסקו נפתח בשנת 1947. בשנת 2003 העבירה ממשלת אורוגוואי את הנהלת והפעלת נמל התעופה לחברת פוארטה דל סור (.Puerta del Sur S.A) של קבוצת קורפורסיון אמריקה. ב-15 בנובמבר 2009 נפתח הטרמינל החדש על ידי נשיא אורוגוואי דאז טאבארה ואסקס והנשיא הקודם חורחה באז'ה איבנייס.

## חברות תעופה ויעדים
בנמל התעופה פועלות 16 חברות תעופה, המפעילות טיסות סדירות ל-24 יעדים באורוגוואי, ארגנטינה, ברזיל, צ'ילה, פרגוואי, פרו, קולומביה, פנמה וכן למיאמי, פריז ומדריד. כמו כן פועל בנמל התעופה טרמינל של מטען שבו פועלות 13 חברות תעופה (נכון לנובמבר 2010).

## ראו גם
* פלונה

## קישורים חיצוניים

* אתר נמל התעופה

קטגוריה:ערכים שבהם תבנית אתר רשמי אינה מתאימה להוספה אוטומטית
קראסקו
קטגוריה:אורוגוואי: תחבורה
קטגוריה:מונטווידאו
קטגוריה:אורוגוואי: מבנים
רוברט לופז

** רוברט סבטינו לופז** (Roberto Sabatino Lopez; 8 באוקטובר 1910 – 6 ביולי 1986) היה היסטוריון אמריקאי ממוצא יהודי. התמחה בהיסטוריה של ימי הביניים. מחשובי ההיסטוריונים הכלכליים של אירופה. שימש במשך שנים רבות כפרופסור בכיר (Sterling Professor) באוניברסיטת ייל.

## קורות חיים
לופז נולד בג'נובה, למשפחה יהודית. אביו, סבטינו לופז, היה פעיל ציוני, מחזאי וסופר. ב-1932 קיבל תואר דוקטור מאוניברסיטת מילאנו. עבודת הדוקטורט שלו עסקה בסחר הימי של גנואה במאה ה-13, והתמקדה בדמותו של סוחר בשם בנדטו זכריה.

לופז לימד במספר אוניברסיטאות באיטליה (בהן פאביה וג'נובה) עד 1939. במהלך שנים אלו פרסם שני ספרים ומספר מחקרים שהעמידו אותו בחזית החקר ההיסטורי של ההיסטוריה הכלכלית של ימי הביניים המאוחרים.

חוקי הגזע באיטליה מנעו ממנו קידום אקדמי, ולכן החליט להגר לארצות הברית.

כאשר הגיע ב-1939 הייתה בעיה בהכרה האוניברסיטאית בתאריו ולכן ב-1942 השלים דוקטורט נוסף באוניברסיטת ויסקונסין–מדיסון וזאת תוך כדי עבודה כעוזר מחקר בתחום הידע שלו.

עם סיום הלימודים, ביוני 1942, גויס לעבודה במשרד מידע המלחמה (United States Office of War Information), שפעל כבוכנול ממשל במהלך מלחמת העולם, והועסק כעורך שידורים במחלקה האיטלקית של רדיו אמריקה. שם פגש את מי שהפכה להיות אשתו, קלוד אן קירשן. הם נישאו ב-1946 ונולדו להם שני בנים. אשתו נודעה כחוקרת של בנג'מין פרנקלין.

אחרי המלחמה לימד במספר מכללות ומ-1955 באוניברסיטת ייל, שם קיבל מינוי כפרופסור מלא ועבד שם 35 שנה עד לפרישתו לגמלאות ב-1981.

מחקריו עסקו בעיקר בנושאי הסחר הימי של אגן הים התיכון בימי הביניים, וכללו התייחסות מיוחדת לנקודה היהודית בסחר זה. חוץ מזה חקר את היחס בין כלכלה לתרבות ובמיוחד לארכיטקטורה.

נחשב כחוקר פורה והעמיד תלמידים רבים.

## מספריו בעברית
* **לידתה של אירופה**, תל אביב: הוצאת דביר, תש"ן-1990

## קישורים חיצוניים

* Robert S. Lopez (1979). "The Birth of Medieval Banking" 

קטגוריה:היסטוריונים כלכליים
קטגוריה:היסטוריונים של ימי הביניים
קטגוריה:היסטוריונים איטלקים
קטגוריה:מהגרים מאיטליה לארצות הברית
קטגוריה:סגל אוניברסיטת ייל
קטגוריה:זוכי מלגת גוגנהיים
קטגוריה:היסטוריונים יהודים אמריקאים
קטגוריה:בוגרי אוניברסיטת מילאנו
קטגוריה:בעלי תואר דוקטור מאוניברסיטת ויסקונסין–מדיסון
קטגוריה:אמריקאים שנולדו ב-1910
קטגוריה:אמריקאים שנפטרו ב-1986
מריה כריסטינה, ארכידוכסית אוסטריה

שמאל|ממוזער|200px|מריה כריסטינה עם שלושת ילדיה
**מריה כריסטינה דזירה הנרייטה פליסיטס** (בגרמנית: **Maria Christina Désirée Henriette Felicitas von Österreich**; 21 ביולי 1858 - 6 בפברואר 1929) הייתה מלכת ספרד ועוצרת הכס הספרדי ממות בעלה, אלפונסו השנים עשר, מלך ספרד ב-25 בנובמבר 1885 ועד הגיעו של בנה, אלפונסו השלושה עשר, מלך ספרד לבגרות, ב-7 במאי 1904.

## ביוגרפיה
כריסטה, כפי שכונתה על ידי משפחתה, נולדה ב-21 ביולי 1858 בטירת זִ'ידְלוֹכוֹבִיצֶה (Židlochovice) ליד העיר ברנו שבמוראביה לקרל פרדיננד, ארכידוכס אוסטריה ולאליזבת פרנציסקה, ארכידוכסית אוסטריה, בתם של הארכידוכס יוזף, פלטין הונגריה ומריה דורותיאה, דוכסית וירטמברג.

ב-29 בנובמבר 1879 התחתנה מריה כריסטינה עם אלפונסו השנים עשר, מלך ספרד, והייתה לאשתו השנייה, ונולדו להם 3 ילדים.

בעת מותו של אלפונסו השנים עשר משחפת, הייתה מריה כריסטינה הרה, בתה, מריה דה לאס מרסדס, הייתה למלכה-למעשה ומריה כריסטינה הפכה לעוצרת. העובדה שמין היילוד לא היה ידוע גרמה לחוסר ודאות, כיוון שלו הייתה יולדת בת הרי שמריה דה לאס מרסדס הייתה מוכרזת כמלכה. כיוון שנולד בן, הפך הוא מרגע לידתו למלך אלפונסו השלושה עשר. עם זאת המשיכה אמו, מריה כריסטינה, לשמש כעוצרת עד הגיעו לבגרות.

בתקופת שלטונה, שהייתה סמלית בעיקרה, חתרה לקרב בין המעמד הצומח ורב ההשפעה של הבורגנות העשירה, בפרט בקטלוניה, לבין בית המלוכה, שיאה של מגמה זו היה באירוח התערוכה העולמית של ברצלונה ב-1888.

במשך רוב התקופה כיהן כראש ממשלת ספרד וכאיש אמונה הקרוב ביותר פרחדס מטאו סגאסטה (Práxedes Mateo Sagasta) מן המפלגה הליברלית. תקופה זו ידועה בהיסטוריה של הפוליטיקה הספרדית כ"אל טורנו פסיפיקו" (תור השלום) ונחשבת לדמוקרטית למדי.

בתקופת שלטונה התחוללה מלחמת ארצות הברית–ספרד, בה הפסידה ספרד את מושבותיה בים הקריבי (קובה ופוארטו ריקו) ובאוקיינוס השקט (הפיליפינים ומיקרונזיה).

עם הגיעו של בנה לבגרות הפכה מריה כריסטינה למלכה האם של ספרד.

היא נפטרה בארמון המלוכה במדריד ונקברה באסקוריאל.

## משפחתה
ב-29 בנובמבר 1879 התחתנה מריה כריסטינה עם אלפונסו השנים עשר, מלך ספרד, ממנו נולדו לה 3 ילדים:
* מרסדס, נסיכת אסטוריאס (1880–1904)
* מריה תרסה מספרד (1882–1912)
* אלפונסו השלושה עשר, מלך ספרד (1886–1941)

## אילן יוחסין

## קישורים חיצוניים

* 
* 

קטגוריה:נשות מלכים ספרדים
קטגוריה:בית הבסבורג
קטגוריה:עוצרות
קטגוריה:ילידות 1858
קטגוריה:נפטרות ב-1929
מוקדמות יורו 2004

**מוקדמות יורו 2004** הוא טורניר כדורגל שנערך בין ספטמבר 2002 לנובמבר 2003, ובסיומו העפילו 15 נבחרות ליורו 2004 שנערך בפורטוגל, שנבחרתה העפילה אוטומטית בעקבות זאת.

50 הנבחרות חולקו לעשרה בתים בני חמש נבחרות כל אחד, ששיחקו אחת נגד השנייה בשיטת בית-חוץ. הנבחרת הראשונה בכל בית העפילה ישירות ליורו, ועשר הנבחרות שסיימו במקום השני העפילו לשלב הפלייאוף היבשתי, על מנת לקבוע את זהות חמש הנבחרות האחרות שיעפילו.

אם שתי נבחרות סיימו עם מספר נקודות זהה בסיום משחקי שלב הבתים נקבע דירוגן לפי מספר הנקודות הגבוה יותר שהושג במשחקים ביניהן, הפרש שערים עדיף במשחקים ביניהן, מספר שערים כולל במשחקים ביניהן, או מספר שערי חוץ גבוה יותר במשחקים ביניהן. אם גם לאחר מכן נותר שוויון בין הנבחרות נקבע דירוגן לפי הפרש שערים בכל משחקי בית המוקדמות, מספר שערים גבוה יותר בכל המשחקים, מספר שערי חוץ בכל משחקי הבית, ודירוג מבחינת הגינות המשחק. אם גם במקרה זה נותר שוויון אזי נקבע כי תיערך הגרלה. במקרה שמדובר ביותר משתי נבחרות יופעלו קריטריונים 1 עד 4, המתייחסים לכל שתי נבחרות בנפרד, עד שיוותרו שתי הנבחרות העדיפות ומהן תיבחר אחת באמצעות סיבוב אחרון של הפעלת הקריטריונים.

## בית 1

**צרפת** העפילה ישירות ליורו ו**סלובניה** העפילה לפלייאוף היבשתי.

## בית 2

**דנמרק** העפילה ישירות ליורו ו**רומניה** העפילה לפלייאוף היבשתי. הדירוג בין  ל נקבע על פי הנקודות שצברה כל אחת במשחקים ביניהן:
* רומניה - 4 נקודות (תיקו בבית, ניצחון בחוץ)
* נורווגיה - נקודה אחת (תיקו בחוץ, הפסד בבית)

## בית 3

**צ'כיה** העפילה ישירות ליורו ו**הולנד** העפילה לפלייאוף היבשתי.

## בית 4

**שוודיה** העפילה ישירות ליורו ו**לטביה** העפילה לפלייאוף היבשתי.

## בית 5

**גרמניה** העפילה ישירות ליורו ו**סקוטלנד** העפילה לפלייאוף היבשתי.

## בית 6

**יוון** העפילה ישירות ליורו ו**ספרד** העפילה לפלייאוף היבשתי.

## בית 7

**אנגליה** העפילה ישירות ליורו ו**טורקיה** העפילה לפלייאוף היבשתי.

## בית 8

**בולגריה** העפילה ישירות ליורו ו**קרואטיה** העפילה לפלייאוף היבשתי.

## בית 9

**איטליה** העפילה ישירות ליורו ו**ויילס** העפילה לפלייאוף היבשתי.  החלה את הטורניר תחת השם , אך שינתה אותו רשמית בפברואר 2003.

## בית 10

**שווייץ** העפילה ישירות ליורו ו**רוסיה** העפילה לפלייאוף היבשתי.

## הפלייאוף

**הולנד** העפילה ליורו לאחר שניצחה 6 - 1 בסיכום שני המשחקים.

**קרואטיה** העפילה ליורו לאחר שניצחה 2 - 1 בסיכום שני המשחקים.

**רוסיה** העפילה ליורו לאחר שניצחה 1 - 0 בסיכום שני המשחקים.

**לטביה** העפילה ליורו לאחר שניצחה 3 - 2 בסיכום שני המשחקים.

**ספרד** העפילה ליורו לאחר שניצחה 5 - 1 בסיכום שני המשחקים.

## קישורים חיצוניים
* 
* מוקדמות יורו 2004 באתר RSSSF
* מוקדמות יורו 2004 באתר Scoreshelf

קטגוריה:אליפויות אירופה בכדורגל
קטגוריה:תחרויות כדורגל ב-2002
קטגוריה:תחרויות כדורגל ב-2003
קטגוריה:2002 באירופה
קטגוריה:2003 באירופה
מעגלים (תנועה)

שמאל|ממוזער|לוגו תנועת מעגלים
**מעגלים** היא תנועה חינוכית ישראלית העוסקת בהעצמה אישית ובהכנה לשירות משמעותי בצה"ל, בקרב תלמידי תיכונים בכל רחבי ישראל.

## הקמת התנועה
תנועת מעגלים הוקמה בשנת 1999 על ידי אסף וייס, אייל גריינר, אביגדור ויצמן ויניב חניא בעידודו של הרב יהושע ויצמן ראש ישיבת ההסדר מעלות, במטרה לסייע ולקדם בני נוער העומדים לפני סיום לימודיהם התיכוניים למודעות ולחשיבה רצינית, ללקיחת אחריות על עצמם, לחזק את זהותם היהודית והלאומית ולכוון אותם לשירות צבאי או לאומי משמעותיים.

לדברי מייסדי התנועה, הקמתו באה בעקבות ההבנה שקיים תהליך של התרופפות דתית בקרב בוגרי תיכונים דתיים לאחר לימודיהם, בעוד שהישיבות הקיימות לא מספקות מענה מתאים לסוג אוכלוסייה זה. הקמת 'מעגלים' נועדה לספק לאותם בוגרים מוטיבציה וכלים שיסייעו להם בהתמודדות בחיים האישיים, ולכוון אותם לשנת לימוד לפני השירות הצבאי, דבר שיגרום להם ללכת לשירות משמעותי ויחזק את זהותם הדתית והציונית.

## פעילות

תנועת מעגלים פעילה כיום (2010) בכ-70 בתי ספר תיכוניים, כאשר עיקר הפעילות מתקיימת בבתי ספר בפריפריה החברתית של מדינת ישראל, ומקיפה למעלה מ-4,000 חניכים מדי שנה.

מודל הפעילות המרכזי מתבצע באמצעות מדריך אישי המוצמד לקבוצת חניכים ומלווה אותם במשך כשנתיים, מתחילת כיתה י"א ועד לשירות הצבאי. במסגרת זו מתקיימים מפגשים שבועיים בנושאים ערכיים, דילמות אישיות והעצמה אישית, וכן מתקיימות שיחות ומפגשים אישיים בין המדריך לחניכים.

בנוסף לפעילות הקבועה מתקיימות פעילויות חווייתיות הכוללות, כנסים שנתיים, ביקורים במכינות קדם צבאיות ובסיסים צבאיים ופעילויות אתגריות שונות. התלמידים המשתתפים בפרויקט פוגשים אישים מגוונים אשר הצליחו לצאת ממעגל של קושי ולהגיע להישגים אישיים. בנוסף מקיימת העמותה כנסים ואירועים שונים המיועדים למורים ואנשי חינוך שמטרתן חשיפת והיכרות המסגרות הקדם צבאיות.

פעילויות דומות מתקיימות גם בקרב בנות התיכונים במטרה לעודד אותם להליכה לשירות לאומי. במקביל מפעילה תנועת מעגלים את פרויקט "מעגל בלב" המלווה את הבנות במהלך שנת השירות.

בעקבות פעילות התנועה הוקמו מספר מוסדות לימוד המותאמים לסוג האוכלוסייה עימה פועלת התנועה, כך למשל הוקמה "ישיבת נתיב טפחות" ביישוב טפחות בראשות הרב אייל גריינר, המספקת מגוון מסלולי לימוד ופעילות לבוגרי התיכונים הדתיים.

בשנת 2006 זכתה 'מעגלים' ב"פרס החינוך הדתי".

על פי מדדים שונים עלה שיעור המשתלבים במכינות קדם צבאיות בקרב משתתפי הפרויקט בעשרות אחוזים.

ב-2010 החלה תנועת מעגלים לפעול גם בקרב תיכונים לא דתיים.

## קישורים חיצוניים
* אתר תנועת מעגלים
* 
* שירות לאומי עם מכנסיים, 22 בדצמבר 2008
* 
* 
* התיכוניסטים הדתיים כובשים את מצדה, אתר מורשת, 19 במרץ 2010
* 
* עמיר בניון מעודד גיוס לצה"ל, אתר מורשת, 14 בספטמבר 2010
* אהרון קרוב לבנות מעגלים: "תבחרו להיות שמחות", אתר מורשת, 20 בספטמבר 2010
* 

## הערות שוליים

קטגוריה:ישראל: ארגונים
קטגוריה:ציונות דתית: חינוך
קטגוריה:נוער בישראל
קטגוריה:ישראל: ארגוני נוער
אוקה (נהר, וולגה)

**נהר האוקה** (ברוסית: **Ока**) הוא  נהר במרכז רוסיה המהווה  את היובל המערבי הגדול ביותר של נהר הוולגה.  במפגש הנהרות, במקום בו נשפך האוקה לוולגה, נבנתה העיר ניז'ני נובגורוד. 
על אחד מיובליו של האוקה, נהר מוסקבה, שוכנת העיר מוסקבה, בירת רוסיה.

מקור השם ככל הנראה במילה הגותית аƕа התואמת את המילה הלטינית aqua שמשמעותה "מים".

הנהר, שאורכו כ-1200 ק"מ, מתאים לתנועת כלי שיט.

מקורותיו של הנהר נמצאים בדרום מחוז אוריול. הם מורכבים בעיקר משלגים (כ-60%), גשמים (כ-20%) והיתר ממקורות תת-קרקעיים. בתקופת החורף הנהר מכוסה קרח.

## קישורים חיצוניים

* 

קטגוריה:רוסיה: נהרות
קטגוריה:מחוז מוסקבה: גאוגרפיה
בנימין מילר

**בנימין (בני) מילר** הוא חוקר בכיר בתחום יחסים בינלאומיים. משמש כפרופסור מן המניין במחלקה ליחב"ל באוניברסיטת חיפה, מומחה למדיניות ביטחון בין-לאומי והמזרח התיכון. מכהן כנשיא העמותה הישראלית ללימודים בינלאומיים וראש התוכנית הבינלאומית ללימודי שלום וניהול סכסוכים באוניברסיטת חיפה. משמש כראש מרכז המידע לטכנולוגיה ויחסים בינלאומיים באוניברסיטת חיפה. 

פרופ' מילר קיבל דוקטורט מאוניברסיטת ברקלי וביצע פוסט-דוקטורט באוניברסיטת הרווארד, אצל פרופ' סמואל הנטינגטון ופרופ' בארי פוזן. מילר שימש כחוקר אורח בהרווארד ופרינסטון ופרופסור אורח באוניברסיטת דיוק. זכה בפרסים רבים בישראל ובעולם על מחקריו. במסגרת שירותו בצה"ל פעל במחלקת התכנון האסטרטגי במטה הכללי. סיים בהצלחה את קורס הצוערים של משרד החוץ ואף שימש כנציג במשלחת ישראל לאו"ם. לחם בקרב תל סאקי ברמת הגולן במהלך מלחמת יום הכיפורים.

## פרסומים
פרסם מאמרים רבים בתחום היחב"ל ומספר ספרים:

* When Opponents Cooperate: Great Power Conflict and Collaboration in World Politics. Ann Arbor, Michigan: The University of Michigan Press; Second/Paperback Edition, 2002

*States, Nations and Great Powers: The Sources of Regional War and Peace. Cambridge University Press. 2007. 500 pages
 

## קישורים חיצוניים
*האתר האישי של פרופ' בנימין מילר
* מרכז המידע לטכנולוגיה ויחסים בינלאומיים באוניברסיטת חיפה 

קטגוריה:חוקרי יחסים בין-לאומיים ישראלים
קטגוריה:בעלי תואר דוקטור מאוניברסיטת קליפורניה בברקלי
קטגוריה:סגל אוניברסיטת חיפה: מדעי המדינה
קטגוריה:ישראלים שנולדו במאה ה-20
מיכאל גרוס (חוקר)

**מיכאל גרוס** (נולד ב-1954) הוא פרופסור אמריטוס במחלקה ליחסים בינלאומיים בבית הספר למדעי המדינה באוניברסיטת חיפה. כיהן בעבר גם כראש המחלקה. 

גרוס סיים את הדוקטורט באוניברסיטת שיקגו. 

תחומי ההתמחות שלו הם: אתיקה של מלחמה, ביואתיקה, צדק בינלאומי ואתיקה רפואית צבאית. 

משמש כחבר הוועד המנהל של העמותה הישראלית ללימודים בינלאומיים.

## פרסומים
פרסם מאמרים רבים וספרים, בהם:


*MORAL DILEMMAS OF MODERN WAR: Torture, Assassination and Blackmail in an Age of Asymmetric Conflict, Cambridge University Press, 2009. 
* Bioethics and Armed Conflict: Moral Dilemmas of Medicine and War, MIT Press, 2006
* Ethics and Activism: The Theory and Practice of Political Morality, Cambridge University Press, 1997


## קישורים חיצוניים
* דף חוקר בבית הספר למדעי המדינה באוניברסיטת חיפה
* האתר האישי של פרופ' מיכאל גרוס

קטגוריה:סגל אוניברסיטת חיפה: מדעי המדינה
קטגוריה:חוקרי יחסים בין-לאומיים ישראלים
קטגוריה:בעלי תואר דוקטור מאוניברסיטת שיקגו
קטגוריה:ישראלים שנולדו ב-1954
ארמון הלברון

ממוזער|250px|בריכה בגן המזרקות של הארמון
ממוזער|250px|מזרקות השעשועים שליד שולחן האוכל בחצר
**ארמון הלברון** (בגרמנית: **Schloss Hellbrunn**) הוא וילה בסגנון בארוק מוקדם, הנמצאת ליד מורצג (Morzg), המחוז הדרומי של העיר זלצבורג באוסטריה.
## היסטוריה
הארמון נבנה בשנים 1613–1619 על ידי מרקוס סיטיקוס פון הוהנמס (Markus Sittikus von Hohenems), הנסיך-ארכיבישוף של זלצבורג. הארמון מפורסם בעיקר בזכות "**מזרקות השעשועים**" שלו - גן מלא בפסלים, כוכים, בריכות ומזרקות גלויות ומוסתרות שמטרתן הייתה לשעשע ולהשתעשע עם אורחיו של הארמון. הארמון שימש לשהייה ביום במשך הקיץ, אך בערבים חזר סיטיקוס לזלצבורג, ולכן אין בווילה חדר שינה. לצד הארמון ישנו פארק עירוני רחב-ידיים.

הארמון מפורסם בזכות משחקי המים (Wasserspiele) שבו, שהיום מהווים את אחת האטרקציות המרכזיות של זלצבורג בחודשי הקיץ וזוכה לפופולריות רבה בקרב התיירים. מזרקות השעשועים הן המצאה של מרקוס סיטיקוס, שהיה ידוע בחוש ההומור שלו. מטרתן הייתה להשתעשע עם אורחיו על ידי מזרקות מוסתרות שהרטיבו אותם בהפתעה. לצידן היו גם מזרקות גלויות ומתקנים שמופעלים על ידי מים שנועדו לעשות רושם. בין המזרקות המפורסמות הן שולחן אוכל מאבן ולצידו כיסאות מאבן ובו חבויים מזרקות בתוך הכיסאות (למעט הכיסא של הארכיבישוף) ועל הרצפה. כמו כן ישנו תיאטרון בובות המופעל על ידי מים, שנבנה ב-1750. בגן מספר כוכים: כוך ובו קולות ציפורים המופקים בידי מים וכן כוך ובו כתר המועף כלפי מעלה על ידי סילון מים, המסמל את עלייתו ונפילתו של הכוח השלטוני. בכל אותם פעלולים ומזרקות ישנה נקודה אחת שאיננה נרטבת: הנקודה שבה ישב או עמד הבישוף וממנה הפעיל את המזרקות (כיום נמצאים בה מדריכי הסיורים באתר שמפעילים את המזרקות להנאת התיירים).

ארמון הלברון ממוקם בקצהו של פארק רחב-ידיים, בו נמצא ביתן הקיץ ("גזיבו") מהסרט "צלילי המוסיקה", ולידו גן חיות, תיאטרון אבן ובניין קטן הידוע בשם *Monatschlossl*, או "ארמון החודש הקטן" שכן הוא נבנה תוך חודש אחרי שמבקר העיר לסיטיקוס שבניין על הגבעה ישפר את הנוף מהארמון. סיטיקוס הקשיב לעצתו וכאשר המבקר חזר תוך חודש המבנה היה בנוי. כיום הוא משמש כאגף האתנוגרפי במוזיאון קרולינה אוגסטאום.

## קישורים חיצוניים

* 
* www.salzburg-zoo.at - אתר גן החיות
* המוזיאון שבבניין Monatschlossl
* מידע על ארמון הלברון
* מידע על ארמון הלברון והאטרקציות שלו, בלשכת התיירות של זלצבורג

קטגוריה:זלצבורג: מבנים
קטגוריה:אוסטריה: בתי מגורים
מועדון החברים של מיקי מאוס

**מועדון החברים של מיקי מאוס** (באנגלית: **Mickey Mouse Clubhouse**, "בית מועדון מיקי מאוס") היא סדרת טלוויזיה אמריקאית בהנפשה ממוחשבת שהופקה על ידי Disney Television Animation. הסדרה שודרה לראשונה במקור ב-5 במאי 2006 בערוץ דיסני, ובהמשך היא החלה להיות משודרת בערוץ דיסני ג'וניור שפרק הסיום שודר ב-6 בנובמבר 2016, לאחר 4 עונות ו-125 פרקים. בישראל שודרה הסדרה בדיבוב עברי בערוץ הופ! ולאחר מכן בערוץ דיסני ישראל ודיסני ג'וניור ישראל. 

בהשראת הסדרה הופקו מספר סרטים, ביניהם "מועדון החברים של מיקי מאוס: הקוסם מארץ דיז", כמו כן נמכרו מוצרים נלווים, ביניהם ספרים וצעצועים. הסדרה הובילה להפקת הספין אוף "הסרטים המצוירים של מיני", ולאחר מכן לסדרות ההמשך "מיקי ומכוניות המירוץ" ו"מיקי מאוס: כייף של בית". 

בשנת 2023 דווח שהסדרה צפויה לקבל אתחול שיחל את שידוריו בשנת 2025.

הסדרה עלתה בדיסני+ עם השקתו בישראל ב-16 ביוני 2022.

## עלילה
כל פרק בתוכנית הוא בפורמט של משחק פתרון משימה. בפני הדמויות ("מועדון החברים של מיקי", הכולל את הדמויות מסרטי דיסני הקלאסיים, בהנפשה ממוחשבת) ניצבת משימה כלשהי אותה עליהם להשלים עד סוף הפרק, בדומה לסדרה "מגלים עם דורה". לשם פתרון המשימה על החברים להסתייע בסל חפצים הנקרא "טודלס", על מנת להתגבר על קשיים הנערמים על דרכם. על הילדים בבית "לבחור" איזה חפץ מתאים לפתרון איזו בעיה. הפתרון לעיתים רבות כרוך בשימוש יצירתי בחפץ כגון שימוש במקל מטאטא כמנוף, או בבועות סבון ככדור פורח. בסוף הפרק חוגגים החברים את הצלחתם בעמידה במשימה.

## הדמויות
* **[[מיקי מאוס]] (Mickey Mouse)** – הדמות הראשית בסדרה, עכבר שחור עם מכנסיים אדומים.
* **[[מיני מאוס]] (Minnie Mouse)** – בת זוג של מיקי, עכברה עם שמלה.
* **[[דונלד דאק]] (Donald Duck)** – ברווז רגזני בעל פגם דיבור מצחיק.
* **[[דייזי דאק]] (Daisy Duck)** – בת זוג של דונלד, ברווזה עם סרט סגול.
* **[[גופי (דמות דיסני)|גופי]] (Goofy)** – כלב גבוה ומצחיק, שכנו וחברו של מיקי.
* **[[פלוטו (דיסני)|פלוטו]] (Pluto)** – הכלב של מיקי.
* **[[פיט השחור]] (Pete)** – חתול גדול ושמן, בעבר הוא היה האויב המושבע של מיקי עד שהם הפכו לחברים טובים, בכל פרק הוא חוסם את הדמויות עם הדוכן וכשמשלמים לו כמה דברים הוא נותן להם לעבור.
* **[[קלרבל הפרה]] (Clarabelle Cow)** – פרה ובת זוג של גופי.
* **[[לודוויג פון דרייק]] (Ludwig Von Drake)** – דוד של דונלד. ברווז שלבוש כפרופסור מפוזר בעל מבטא וינאי.
* **[[צ'יפ ודייל]] (Chip & Dale)** – שני סנאי טמיאס שובבים.
* **טודלס (Toodles)** – שעון בצורת ראש של עכבר אשר מביא את כלי המיקי מאוס למיקי וחבריו שהם צריכים למשימה. בעונות האחרונות נוספו לו גם פנים ויכולת להביע ולדבר.

## מדבבים

## שידור

## פרקים
### עונה 1

### עונה 2

### עונה 3

### עונה 4

## ראו גם
* מועדון מיקי מאוס

## קישורים חיצוניים
* 

* 

## הערות שוליים

קטגוריה:סדרות הנפשה ממוחשבת
קטגוריה:ערוץ הופ!: תוכניות רכש
קטגוריה:דיסני ג'וניור: סדרות
קטגוריה:סדרות טלוויזיה אמריקאיות שעלו לשידור בשנת 2006
קטגוריה:סדרות הנפשה אמריקאיות
קטגוריה:מיקי מאוס
קטגוריה:סדרות Playhouse Disney
דברי ימי עם עולם

**דברי ימי עם עולם** (בגרמנית: **Weltgeschichte des jüdischen Volkes**) היא סדרת ספרים ב-11 כרכים מאת שמעון דובנוב, העוסקת בהיסטוריה של עם ישראל.
## אודות
הסדרה התחילה כספר לימוד בן שלשה כרכים וממאמרים רבים שפרסם. דובנוב החל לכתוב את הסדרה כשישב בברלין, וכתיבתה נמשכה 30 שנה. השלמת הכרך האחרון בסדרה נעשתה לאחר שדובנוב החליט לתעד גם את קורות העם היהודי בסוף ימיו ממש, בשנת 1938 וראשית שנת 1939. הוא נימק זאת בין היתר בכך "שלא היו כמותם לרוע בכל תקופות הריאקציות הקדומות, ולא יכולתי שלא להכניס אותם כאן". דובנוב לא הספיק לתעד את אימי השואה טרם נספה בה בדצמבר 1941. סקירה היסטורית על דברי ימי ישראל בין השנים 1936-1951 נוספה על ידי ש"ל קירשנבוים במהדורה העברית משנת 1966.

הסדרה נכתבה ברוסית, אך יצאה לאור לראשונה בתרגום לגרמנית (בהוצאת יודישער פערלאג בין השנים 1925-1929), ואחר כך בעברית בתרגומו של ברוך קרוא, וביידיש. סדרת הספרים ברוסית הוקדשה על ידי דובנוב לד"ר אבא לפין, עותק עם ההקדשה נמצא בספריה הלאומית בירושלים.

דובנוב כתב את הסדרה בראייתו המיוחדת לו וחילק אותה לפי סדר המרכזים הרוחניים של עם ישראל: ישראל בארצו, בבל, אפריקה הצפונית, ספרד, ארצות אשכנז, מזרח אירופה, ארצות הברית וחוזר חלילה לארץ ישראל, שנעשתה בדורו למרכז רוחני חשוב של עם ישראל.

## מהדורות
***דברי ימי עם עולם: תולדות עם ישראל מימי קדם עד היום הזה**, תל אביב: דביר, תרפ"ט–תשכ"ח. בתרגום לעברית מאת ברוך קרוא (מהדורה ערוכה וסדורה מחדש יצאה לאור בתשל"ב)
*אלגעמיינע אידישע געשיכטע: פון דער עלטסטע צייטען ביז דער נייער צייט, וילנא, היסטארישער פארלאג, 1920. תרגום: זעליג קאלמאנוויטש
*די וועלט געשיכטע פון יידישן פאלק: פון די אלטע צייטן ביז צו היינטיקער צייט אין צען בענד, בוענאס-איירעס: אלוועלטלעכער יידישער קולטור-קאנגרעס, (1948-1956)

*History of the Jews (South Brunswick, NJ: T. Yoseloff 1967-1973) in 5 volumes, translated from Russian by M. Spiegel of the ten-volume, 4th edition Istoriia Evreiskogo Naroda (History of the Jewish People).
*Weltgeschichte des jüdischen Volkes, Autorisierte Übers. aus dem Russischen, 10 Bände, Berlin 1925–1929


## לקריאה נוספת
* ראובן מיכאל, "על ייחודן של תולדות ישראל בעיני יוסט, גרץ ודובנוב", **תמורות בהיסטוריה היהודית החדשה**, מרכז זלמן שזר, 1987, עמ' 526-501

## קישורים חיצוניים
* 
* יעקב רוטשילד, דובנוב, גרץ, יעבץ - סקירה השוואתית, באתר דעת
* דברי ימי עם עולם במאגר פרויקט בן יהודה

## הערות שוליים

קטגוריה:ספרי היסטוריה של עם ישראל
קטגוריה:סדרות ספרי עיון
ארפג'ונה

**ארפֶּג'ונֶה** (באיטלקית: **Arpeggione**) הוא כלי נגינה בעל שישה מיתרים, מסורג ומכוונן כמו גיטרה, אבל הנגינה בו נעשית באמצעות קשת, כמו בצ'לו, בדומה לויולה דה גמבה. בצורתו, מכל מקום, גוף הכלי דומה יותר לכינור מימי הביניים מאשר לגיטרה או לויול בס.

שני בוני גיטרות, **יוהאן גאורג שטאופר** מווינה ו**פטר טויפלסדורפר** מפשט טענו להמצאת הארפג'ונה. שניהם כינו את הכלי "גיטרת קשת" ושניהם הציגו את הכלים שבנו באביב 1823. ייתכן שגם לבונה הכינורות הווינאי **יוהאן ארטל** היה חלק בהמצאת הארפג'ונה. עוד 20 שנה קודם לכן ערך י. ג. לב מפרסבורג ניסויים בבניית גיטרה בעלת קשת.

הכלי היה באופנה למשך תקופה קצרה, כעשור. היצירה היחידה החשובה לארפג'ונה ששרדה עד ימינו היא סונאטת ארפג'ונה של שוברט, בליווי פסנתר, ד. 821. הסונאטה יצאה לאור רק בשנת 1871, כשהארפג'ונה נזנח ונשכח זה מכבר. כיום מנגנים סונאטה זו, על פי רוב, בצ'לו או בויולה, אם כי קיימים עיבודים גם לכלים מלודיים אחרים.

בשנים האחרונות עוסק הצ'לן ונגן הארפג'ונה הצרפתי **ניקולא דלאטאי** בהשבת הכלי לחיים, בכך שהוא מנגן לא רק את הרפרטואר שנכתב לו (בעיקר הסונאטה של שוברט), אלא גם רפרטואר עכשווי ואף מעודד מלחינים לכתוב מוזיקה חדשה לארפג'ונה.

לא מעט מן הכלים שבנה שטאופר שרדו עד ימינו, יחד עם כמה כלים לא חתומים, שנבנו על פי הדגם שלו. שמו העכשווי של הכלי ניתן לו רק בשנת 1870, בעקבות הסונאטה של שוברט בשם זה, שנכתבה בנובמבר 1824.

## ראו גם
* הרפרטואר לארפג'ונה
* סונאטת ארפג'ונה

## קישורים חיצוניים

## הערות שוליים

קטגוריה:כלי נגינה
קטגוריה:ביצוע אותנטי
קטגוריה:כלים אותנטיים
קטגוריה:כלי קשת
קטגוריה:כלי מיתר
אבולוט

[ממוזער|אבולוט של [אליפסה הוא אסטרואידה מתוחה בציר המשני של האליפסה]]

בגאומטריה דיפרנציאלית, בהינתן עקומה במישור \gamma : [0,L] \to \mathbb{R}^2 בפרמטריזציה טבעית, **אֵבוֹלוּט** (באנגלית: **Evolute**; בעברית: **לָפוּף**) מוגדר כמקום הגאומטרי של כל מרכזי העקמומיות שלה.

נוסחת האבולוט היא:
: \vec{E}(s) = \vec{\gamma}(s) + R(s) \vec{n}(s) = \vec{\gamma}(s) + \frac{1}{k(s)}\vec{n}(s)

כאשר
*k היא העקמומיות של העקומה \gamma (המתקבלת לפי משוואות פרנה מתוך \ \frac{d \vec{v}}{ds} = \vec{v}'(s) = k(s) \vec{n}(s), או בנוסחה מפורשת \ k(s) = \langle \vec{\gamma}*(s), \vec{n}(s) \rangle</math>)
*<math>\ R(s)=\frac{1}{k(s)}</math> הוא [[רדיוס העקמומיות]]
*<math>\vec{n}(s)</math> הוא [[וקטור יחידה]] ה[[אורתוגונליות|ניצב]] לווקטור המשיק לעקומה <math>\vec{v}(s) = \vec{\gamma}'(s)</math> ויוצר עמו [[בסיס (אלגברה)|בסיס אורתונורמלי]] בעל [[אוריינטציה (מתמטיקה)|אוריינטציה]] חיובית.

[[אנליזה מתמטית|אנליטית]], ניתן לתאר את האבולוט כ[[תמונה סינגולרית|תמונה הסינגולרית]] של ההעתקה
: <math>\ (\tau, s) \longmapsto \vec{F}(\tau ,s) = \vec{\gamma}(s) + \tau \vec{n}(s)</math>.
במקום זה, המתקבל עבור <math>\ \tau = 1/k(s)</math>, הנורמלים בנקודות קרובות איניפיניטסימלית נחתכים ולכן <math>\ ( \tau, s)</math> לא מהווים מערכת [[קואורדינטות]] [[מוגדר היטב|מוגדרת היטב]]. מכאן נובע שהאבולוט הוא מעטפת של כל הנורמלים לעקומה.

[[משפט (מתמטיקה)|משפט]] שימושי לחישוב אורך של קשת (רגולרית ובלי קודקודים, כלומר: <math>\ k(s), k'(s) \ne 0</math>) על האבולוט טוען שאורך הקשת שווה להפרש רדיוסי העקמומיות בנקודות הקצה:
: <math>\ \int_{s_1}^{s_2} | E'(s) | ds = \int_{s_1}^{s_2} \left| \left( \frac{d}{ds} R'(s) \right) \vec{n}(s) \right| ds = \int_{s_1}^{s_2} | R'(s) | ds = \left| \int_{s_1}^{s_2} R'(s)ds \right| = \left| R(s_2) - R(s_1) \right|</math>
כאשר המעבר הלפני האחרון נעשה מאחר ש-R היא [[פונקציה מונוטונית]] (עולה או יורדת) של s בקשת רגולרית, ו-
: <math>\ \vec{E}'(s) = \gamma'(s) + R'(s) \vec{n}(s) + R(s) \vec{n}'(s) = \vec{v}(s) + R'(s) \vec{n}(s) - R(s)k(s)\vec{v}(s) = R'(s) \vec{n}(s)</math>
לפי [[משוואות פרנה]].

הדיון הראשון באבולוט נמצא בכרך ה-V של הספר "חרוטים" ("Conics") מאת [[אפולוניוס מפרגה|אפולוניוס]] (בסביבות 200 לפני הספירה), אך מי שנחשב לראשון שלמד אותם בצורה יסודית הוא [[כריסטיאן הויגנס]] ([[1673]]).

== קישורים חיצוניים ==
* 
* [http://mathworld.wolfram.com/Evolute.html אבולוט], ב-[[MathWorld]] של [[אריק ויינשטיין]]
* Yates, R. C.: *A Handbook on Curves and Their Properties'', J. W. Edwards (1952), "Evolutes." pp. 86ff
* Evolute on 2d curves.

## הערות שוליים

קטגוריה:גאומטריה דיפרנציאלית
קטגוריה:עקומות
בית לוויות

250px|ממוזער|בית לוויות יהודי בבודפשט, הונגריה
[שמאל|ממוזער|250px|בית לוויות אמריקאי טיפוסי, [מדינת ניו יורק]]
[שמאל|ממוזער|250px|בית ההלוויות של [תל אביב]]
**בית לוויות** הוא מתחם המעניק שירותי קבורה והסדרת הלוויות של נפטרים. בתי הלוויות מקובלים בתרבויות רבות, הן בתרבויות המערב והן בתרבויות האסייתיות.

השירותים הניתנים על ידי בתי הלוויות כוללים הסדרת הלוויה עצמה (לרבות הכנת הגופה, וארון המתים והכנת טקס הלוויה), הסדרת הקבורה (המצבה) וכן מטפלים בסידורים הביורוקרטיים הנדרשים כיום.

בארצות הברית בתי הלוויות דואגים לחניטת הגופה לצורך הלוויה בה מקובל להציג את הגופה בארון מתים פתוח. כמו כן במדינה זו נערך טקס הלוויה בבית הלוויות עצמו - כאשר ארון המתים מונח במרכז האולם בו מתנהלת הלוויה.

במזרח אסיה דואגים בתי הלוויות לטקסי טיהור הגופה המקובלים בדתות המזרח, ובהודו לשריפת הגופה.

בישראל שירותי הקבורה ניתנים על ידי החברה קדישא, ואילו המונח "בית לוויות" מקובל רק לחדר בו נישאים ההספדים, כאשר טקס הלוויה עצמו יוצא מבית הלוויות ונערך בבית הקברות במהלך הקבורה.

גיבורי הסדרה עמוק באדמה היו בעליו של בית לוויות אשר זכה לסיקור נרחב בכל עונות הסדרה. 

## ראו גם
* חברה קדישא

## קישורים חיצוניים

קטגוריה:קבורה
קטגוריה:טקסים
קטגוריה:טקסי מעבר
קטגוריה:פטירה ואבל ביהדות
משוואות פרנה

בגאומטריה דיפרנציאלית, בהינתן עקומה במישור \gamma : [0,L] \to \mathbb{R}^2 בפרמטריזציה טבעית, **משוואות פרנה (Frenet)** הן משוואות דיפרנציאליות המתארות את השינוי של הווקטור המשיק לעקומה והווקטור הנורמל לו, כתלות בעקמומיות העקומה. חשיבותן של משוואות אלה היא שבהינתן תנאי התחלה ופונקציית עקמומיות רגולרית, ניתן לשחזר את העקומה באופן גלובלי באמצעות פתרון המשוואות.

תהי \vec{\gamma} \in C^2[0,L] עקומה רגולרית (\ | \vec{\gamma}'(s) | \ne 0) וגזירה פעמיים ברציפות בפרמטר הטבעי. נגדיר וקטור משיק על ידי
: \ \vec{v}(s) = \vec{\gamma'}(s) = d \vec{\gamma} / ds
מכיוון שהעקומה נתונה בפרמטריזציה טבעית זהו וקטור יחידה, כלומר הנורמה או הגודל שלו שווה ל-1. נשלים וקטור זה לבסיס אורתונורמלי בעל אוריינטציה חיובית (בעזרת כלל יד ימין) על ידי וקטור יחידה נוסף, \vec{n}(s) הניצב לווקטור המשיק. משוואות פרנה טוענות ש-
: \ \begin{array}{c} \vec{v'}(s) = \frac{d}{ds} \vec{v}(s) = +k(s) \vec{n}(s) \\ \vec{n'}(s) = \frac{d}{ds} \vec{n}(s) = -k(s) \vec{v}(s) \end{array}
כאשר \ k(s) היא העקמומיות. זוהי מערכת משוואות דיפרנציאליות רגילות ליניאריות ומסדר ראשון. נהוג להציג את המשוואות בצורה מטריציונית:
:  \left[ \begin{array}{c} \vec{v'} \\ \vec{n'} \end{array} \right] = \left[ \begin{array}{cc} 0 & +k(s) \\ -k(s) & 0 \end{array} \right] \left[ \begin{array}{c} \vec{v} \\ \vec{n} \end{array} \right]  
נשים לב שמטריצת המקדמים היא מטריצה אנטי-סימטרית. עובדה זו נכונה גם במקרה הכללי יותר. 

את המשוואות ניתן להסיק באופן הבא: 
# מאחר ש-v מוגדר להיות וקטור יחידה הוא מקיים את השוויון \langle \vec{v} , \vec{v} \rangle = 1. נגזור את שני אגפי המשוואה 0 = 2 \langle \vec{v'} , \vec{v} \rangle. כלומר: 'v אורתוגונלי ל-v ולכן הוא פרופורציונלי, או מקביל, ל-n. גורם הפרופורציה מוגדר להיות \ k(s) - העקמומיות. מכאן נובעת משוואת פרנה הראשונה.
# באותו אופן, נגזור את  \langle \vec{n} , \vec{n} \rangle = 1 ונקבל ש-'n מקביל ל-v. 
# כעת נגזור את \langle \vec{v} , \vec{n} \rangle = 0 ונקבל \ 0 = \langle \vec{v'} , \vec{n} \rangle + \langle \vec{v} , \vec{n}' \rangle = \langle k \vec{n} , \vec{n} \rangle + \langle \vec{v} , \lambda \vec{v} \rangle = k + \lambda  ומכאן \ \lambda = -k ומשוואת פרנה השנייה.

## ראו גם

* משוואות פרנה-סרה (הכללה לעקומים במרחב תלת-ממדי)

קטגוריה:גאומטריה דיפרנציאלית
סונאטת ארפג'ונה

**סונאטה לארפג'ונה ופסנתר** (בגרמנית: **Sonate für Arpeggione und Pianoforte**), המוכרת בשם **סונאטת ארפג'ונה**, היא סונאטה לכלי קשת ופסנתר, מס' 821 ברשימת דויטש, שכתב פרנץ שוברט בווינה בשנת 1824. הסונאטה היא היצירה המשמעותית היחידה לארפג'ונה (ביסודו גיטרה בעלת קשת) שעודנה קיימת כיום. היא שייכת לאותה תקופה כמו רביעיית המיתרים "העלמה והמוות", כאשר שוברט סבל מעגבת בשלביה המתקדמים ושקע בפרקי דיכאון, בתדירות גדלה והולכת. נראה שהיצירה נכתבה בהזמנת ידידו של שוברט, וינצנץ שוסטר, נגן וירטואוז בארפג'ונה, שהומצא אך שנה קודם לכן. עד שהסונאטה יצאה לאור, לאחר מות המלחין, בשנת 1871, שככה זה כבר ההתלהבות לחידוש שבארפג'ונה ויחד עמה נשכח הכלי עצמו.

כיום מושמעת היצירה כמעט אך ורק בעיבודים לצ'לו ופסנתר או ויולה ופסנתר, שנעשו לאחר זמן, אף כי יש ביצועים גם לגרסאות לכלי נגינה אחרים, בהם קונטרבס, חליל צד וקלרינט, או גיטרה בתפקיד הפסנתר. המעבדים מתמודדים עם הבעיות שמציג המנעד הקטן יותר של כלים אלה, בהשוואה לזה של הארפג'ונה, כמו גם עם התיקונים המתחייבים בארטיקולציה (4 מיתרים לעומת 6).

לסונאטה שלושה פרקים: אלגרו מודראטו, אדאג'ו ואלגרטו. שני הפרקים החיצוניים כתובים בצורת סונאטה בלה מינור, ואילו הפרק האמצעי הוא קנטילנה עדינה במי מז'ור המוליכה ישירות, ללא קיטוע, לפרק השלישי.

היצירה הוקלטה בגרסתה המקורית בביצוע הנגנים הבאים:
* קלאוס שטורק ואלפונס קונטרסקי (1974, אריך-נגן מס' 2533 174 בחברת ארכיב פרודוקציון. (קלאוס שטורק ניגן בארפג'ונה המיוחס לאנטון מיטאייס, תלמידו של ממציא הכלי, גיאורג שטאופר; אלפונס קונטרסקי ניגן בפורטה-פיאנו ברודמאן, שנבנה בווינה בסביבות 1810.
* אלפרד לסינג ויוזף דה בנהאואר (2000-01, ארס פרודוקציון PCD 368 392). כלי הנגינה הם העתק של הנינג אשאואר מכלי שנבנה בראשית המאה ה-19, או בידי שטאופר או בידי מיטאייס ונמצא כיום באוסף כלי הנגינה של קרן מורשת התרבות הפרוסית, ופורטה-פיאנו מתוצרת קונרד גראף בשנת 1824, מבית בטהובן בבון.
* גרהרדט דרמשטדט ואג'ינו קלפר (2005, הקלטות קאוואלי, CCD 242)
* ניקולא דלאטאי ופאול בדורה-סקודה (2006-07, פוגה ליברה FUG529). ההקלטה הזאת נערכה בפירנצה (אקדמיה ברתולומאו כריסטופורי) על ארפג'ונה בנז'מן לה בריג (2001) ופיאנו-פורטה קונרד גראף מסביבות 1820.
* ניקולא דלאטאי ואלן רודייר

בישראל בוצעה היצירה בארפג'יונה על ידי הלל צרי בפברואר 2023.

כתב היד של היצירה שמור בספרייה הלאומית של צרפת.

## פרקי הסונאטה
ליצירה שלושה פרקים. ביצוע טיפוסי נמשך מעט יותר מ-20 דקות.
# אלגרו מודרטו
# אדג'ו
# אלגרטו

## עיבודים חשובים
* גספאר קאסאדו - קונצ'רטו לצ'לו בלה מינור (קאסאדו-שוברט)
* גוראן זלשר - עיבוד לכינור וגיטרה

## קישורים חיצוניים

* כתב היד של היצירה בספרייה הלאומית של צרפת.
* פרנץ שוברט - סונאטת ארפג'ונה פרק 1 אלגרו מודרטו באתר YouTube (בביצוע ניקולא דלאטאי - ארפג'ונה ואלן רודייר - פורטה-פיאנו)
* פרנץ שוברט - סונאטת ארפג'ונה פרק 2 אדג'ו ופרק 3 אלגרטו באתר YouTube (בביצוע ניקולא דלאטאי - ארפג'ונה ואלן רודייר - פורטה-פיאנו)

## הערות שוליים

קטגוריה:יצירות מאת שוברט
ארפג'ונה
קטגוריה:יצירות קאמריות
בית ועד הקהילה

**בית ועד הקהילה** הממוקם ברחוב יבנה פינת שדרות רוטשילד 42 בתל אביב, הוא אחד ממבני הציבור הראשונים של העיר העברית הראשונה. המבנה שימש כבית ועד הקהילה, ובו הרבנות הראשית, בית הדין הרבני, חברה קדישא ושאר מוסדות הדת.
## היסטוריה
המבנה תוכנן על ידי האדריכל דב הרשקוביץ בשנת 1924, כאשר המגרש ניתן בחצי מחיר על ידי חברת גאולה. המבנה נבנה בן קומה אחת, עם עליה לגג, עליו נערכו תחת כיפת השמיים רוב החתונות של שנות העשרים ותחילת שנות השלושים.

עם השנים נוספו לבניין חדרים על הגג, עד אשר בשנות החמישים נוצרה למעשה קומה שנייה מלאה. בשנת 1958, עברו משרדי המועצה הדתית לצפון העיר, והמדינה מכרה את הנכס לעיריית תל אביב. העירייה מכרה את הנכס ב-1965 לבנק פרטי, ומאז היותו רכוש פרטי נעשה בו שימוש כלכלי בהתאם לאזור המע"ר בו הוא נמצא. חברת כלל, שרכשה את המגרשים הסמוכים, מיקמה בו את משרדיה הראשיים.

בשנת 1991 הוכרז הבניין לשימור בתוכנית בניין עיר נקודתית. בשנות ה-2000 עבר המבנה שימור במסגרת פרויקט מגדל הבינלאומי שנבנה בצמוד אליו והוא משמש כיום כחלק מהסניף הראשי של הבנק הבינלאומי.

## קישורים חיצוניים

## הערות שוליים

קטגוריה:תל אביב-יפו: דת
קטגוריה:תל אביב-יפו: בנייני משרדים
קטגוריה:תל אביב לפני הקמת מדינת ישראל
קטגוריה:שדרות רוטשילד
קטגוריה:לב העיר
קטגוריה:תל אביב-יפו: מבנים לשימור
JYJ

**JYJ** היא להקה שהוקמה על ידי שלושה חברים שפרשו מלהקת הבנים הקוריאנית TVXQ: ג'ונסו, יוצ'אן וג'אג'ונג. הלהקה הוציאה מיני-אלבום ביפן, *"The..."*, האלבום הגיע למקום ראשון בדירוג השבועי על פי מכירות של אוריקון. הלהקה גם הוציאה אלבום בינלאומי, *[[The Beginning]]*, שיצא באוקטובר, 2010.

## היסטוריה
JYJ הוקמה כתוצאה מהפסקת פעילותם של TVXQ לזמן לא מוגבל. שלושת חברי הלהקה תבעו את החברה תחתיה פעלו, SM Entertainment, בטענה שהחוזה הנוכחי לא הוגן. בית המשפט האזורי בסיאול פסק לטובת השלושה, דבר שגרם להפסקת החוזה בינם לבין החברה ולפיצול הלהקה: שני חברים נותרו בחברה ושלושה פנו לדרכם.

Rhythm Zone, חברת התקליטים היפנית של TVXQ, הודיעה על תחילת פעילותם של JYJ ביפן באפריל, 2010. הלהקה ביצעה ארבע הופעות חיות בטוקיו ואוסקה ביוני, ובאוגוסט הופיעה בהופעה A-Nation בשיתוף כל האמנים הנמצאים תחת החברה Avex Trax. בהמשך, בספטמבר, הוציאה הלהקה מיני-אלבום בשם "The..." ו-DVD של ההופעות מיוני. שתי ההוצאות זכו להצלחה רבה בהגיעם למקום הראשון בדירוג של אותו השבוע בספטמבר.

שבוע לאחר הצלחת המיני-אלבום וההופעה במצעדים, הודיעה החברה של JYJ שהיא מפסיקה את פעילותם ביפן. לא קיימת סיבה ברורה מדוע הפסיקה החברה את פעילות הלהקה, מכיוון ששני הצדדים מביאים טיעונים מנוגדים.

JYJ החליטו להפסיק לפעול במתכונת של חברה אחת שמנהלת את כל ענייניהם (כפי שנהוג ביפן ובקוריאה הדרומית) וחתמו עם חברות שונות לשיווק הלהקה, הוצאת האלבומים וניהול.

ב-14 באוקטובר 2010, הוציאה לאור הלהקה אלבום בינלאומי באורך מלא, *[[The Beginning]]*. האלבום הוקלט כולו באנגלית, והופק בשיתוף קניה וסט, שהפיק והשתתף בשיר הנושא "Ayyy Girl", ורודני ג'רקינס, שהפיק אלבומים עבור אמנים כמו מייקל ג'קסון, ביונסה, ליידי גאגא ועוד. לאלבום יצאה מהדורה מוגבלת, 99,999 עותקים בלבד, שלפני יציאתה קיבלה כ-400,000 הזמנות מראש.

באוקטובר ובנובמבר, 2010, קידמה הלהקה את האלבום החדש במסע הופעות שעצר בשבע תחנות באסיה ובשלוש תחנות מרכזיות בארצות הברית. בקשת הלהקה לאישור ויזת אמנים בארצות הברית נדחתה, כתוצאה מכך לא היה באפשרותם להופיע בטריטוריית ארצות הברית תמורת כסף. חברי הלהקה לא היו מוכנים לבטל את ההופעות המתוכננות ולכן הכרטיסים לשלוש הופעות נמכרו בחינם.

## דיסקוגרפיה
### אלבומים

#### מיני-אלבום

### DVD

## קישורים חיצוניים

* 

## הערות שוליים

קטגוריה:להקות בנים דרום קוריאניות
קטגוריה:להקות פופ
קטגוריה:להקות קיי-פופ
קטגוריה:להקות שהוקמו בשנת 2010
ג'וזפה מטאו אלברטי

**ג'וזפה מטאו אלברטי** (באיטלקית: **Giuseppe Matteo Alberti**; 20 בספטמבר 1685 בבולוניה - 18 בפברואר 1751, בולוניה) היה מלחין וכנר איטלקי בן תקופת הבארוק.

## חייו

אלברטי נולד בבולוניה שבאיטליה. בשנת 1705 התקבל כחבר באקדמיה פילארמוניקה. משנת 1709 ניגן בכינור בתזמורת של בזיליקת סן פטרוניו בבולוניה. ב-1721 נבחר לראשונה לנשיא האקדמיה פילארמוניקה, משרה שאליה חזר ונבחר עוד חמש פעמים. ב-1726 התמנה למאסטרו די קאפלה של סן ג'ובאני במונטה וב-1734 התמנה לאותו תפקיד בסן דומניקו.

## מוזיקה

יצירותיו של אלברטי הושפעו במידה רבה מויוואלדי והיו מקובלות מאוד באנגליה. עיקר המוזיקה שלו הייתה אינסטרומנטלית. הוא פרסם 12 סימפוניות, 10 קונצ'רטי בשישה קולות לכינורות.

### רשימת יצירות נבחרות

* 10 קונצ'רטי פר קייסה א פר קאמרה (קונצ'רטי כנסייתיים וטרקליניים),  אופוס 1 (בולוניה, 1713) 
* אורטוריה "לידת הבתולים" (בולוניה, 1720)
* סונאטה לכינור ובס, אופוס 2 (בולוניה, 1721)
* 12 סינפוניות בנוסח המאה ה-15 'אופוס 2' (כפילות עקב טעות, ללא הרשאת המלחין) (אמסטרדם, 1725)

## קישורים חיצוניים

## הערות שוליים

קטגוריה:כנרים איטלקים
קטגוריה:מלחינים מתקופת הבארוק
קטגוריה:מלחינים איטלקים במאה ה-17
קטגוריה:מלחינים איטלקים במאה ה-18
קטגוריה:ילידי 1685
קטגוריה:נפטרים ב-1751
מנוחה פוקס

**מנוחה פוקס** (נולדה ב-1962) היא סופרת ותסריטאית חרדית ישראלית. מתמחה בספרות ילדים.

## ביוגרפיה
פוקס נולדה בירושלים לרב אלעזר חבצלת-ברנדווין. אחיה הם הרבנים אהרון ומשולם, מייסדי הישיבה התיכונית חדוות התורה. היא נשואה לדב פוקס, ולהם שישה ילדים. מתגוררת בשכונת בית וגן בירושלים.

## ספריה
כתבה כ-400 ספרים בעברית ובאנגלית לילדים בגיל הרך, לנוער, וספרי חינוך למבוגרים. לילדי דרום הארץ. כתבה 8 ספרי מקראות ללימודי העברית הנלמדים במאות בתי ספר בעולם ובכיתות אולפן בישראל, בהם הסדרה "אנחנו אוהבים עברית עם מנוחה פוקס", הכוללת גם דיסקים וחוברות עבודה.

בסקרים בספריות ציבוריות בישראל זכו ספריה לפופולריות גבוהה ביותר, במקום השני לאחר ספרי גלילה רון פדר.

פוקס וחברת ההוצאה לאור שלה כתבה ספרונים ופרסומות לחברות כמו נסטלה, תנובה, בזק, קופות חולים ואל על.

ספריה מופצים גם בעזרת "קרונית הספרים של מנוחה פוקס", המגיעה לבתי ספר ולשכונות חרדיות.

## פעילות נוספת
במשך למעלה מ-30 שנה כותבת פוקס בעיתונים.

משנות האלפיים מקריאה פוקס מסיפורי הילדים שלה ברדיו קול ברמה. בטלוויזיה מעבירה לעיתים תוכניות ילדים. היא גם מנחה שידורים בנושא חינוך ותוכנית משפחתית.

פוקס למדה הנחיית הורים וטיפול משפחתי וזוגי בשיטת אדלר. היא מרצה ועורכת סדנאות בנושא לאנשי חינוך ולהורים. מאמריה, כתבותיה וספריה מושתתים על שיטה זו. ספרה "הורים במחשבה תחילה", נכתב בהתאם לניסיונה בהנחיה וייעוץ.

פוקס השתתפה בתוכנית "סליחה על השאלה" בפרק שעסק בחרדים.

## סרטים
מתוך ספריה הופקו כ־40 סרטי ילדים, בפורמט די וי די, וידאו ודיסקים למחשב. כמו כן הופקו מתוך סיפוריה כ-50 קלטות שמע ודיסקים. מתוכן בולטות שתי סדרות: סדרת סבא הושע בכיכובו של חיים בנאי, וסדרת לאה ואליהו. פוקס החלה כתסריטאית ובהמשך החלה להיות מעורבת בהפקה ובהנחיית הילדים המציגים.

## מספריה

## קישורים חיצוניים

* 
* 
* 
* 
* 
* 

## הערות שוליים

קטגוריה:סופרות ילדים ונוער ישראליות
קטגוריה:סופרי ילדים ונוער ישראלים
קטגוריה:משפחת ברנדויין
קטגוריה:סגל רדיו קול חי
קטגוריה:סגל רדיו קול ברמה
קטגוריה:בית וגן: אישים
קטגוריה:סופרות חרדיות ישראליות
קטגוריה:סופרים חרדים ישראלים
קטגוריה:תסריטאיות ישראליות
קטגוריה:תסריטאים ישראלים
קטגוריה:יוצרי קולנוע חרדי
קטגוריה:משתתפי סליחה על השאלה
קטגוריה:ישראליות שנולדו ב-1962
קטגוריה:ישראלים שנולדו ב-1962
תותית

ממוזער
**תותית** (באנגלית: **Strawberry Shortcake**) היא דמות מצוירת אמריקנית בזיכיון בבעלות חברת כרטיסי הברכה **American Greetings**. במקור נעשה שימוש בדמות לכרטיסי ברכה ולאחר מכן לבובות, כרזות ומוצרים. כמו כן, נוצרו צעצועי דמויות של החברים והחברות של תותית. בהמשך יצאו גם מספר סדרות טלוויזיה וסרטים על תותית וחבריה.

## סדרות בזיכיון
* תותית (סדרת טלוויזיה, 1980)
* תותית (סדרת טלוויזיה, 2003)
* תותית (סדרת טלוויזיה, 2010)

## סרטים בזיכיון
* תותית: תותית מחפשת את האביב
* תותית: ספיישל חלום מתוק
* תותית: השמיים הם הגבול
* Strawberry Shortcake and Summer Vacation
* Strawberry Shortcake: Spring Spectacular 

## דמויות בזיכיון
***תותית**: ילדת התותים. תותית גרה בבית בצורת תות ומגדלת תותי שדה בגינה שלה. חיות המחמד שלה הם פודינג וקוקי.
***עוגית**: ילדת העוגות. יודעת להכין עוגות שונות.
***פיצפוצית**: ילדת העוגיות. ממציאה. מכינה עוגיות בעזרת מכונה. אוהבת לרקוד.
***תפוזית**: ילדת התפוזים. מגדלת עץ תפוזים.
***לימונית**: ילדת הלימונים.
***אוכמנית**: ילדת האוכמניות. בעלת חנות ספרים. תותית וחברותיה הכירו אותה בפרק "חיית האוכמניות".
***גלידונית**: ילדת הגלידה. בעלת סירה המשמשת כבית.
***מנטה**: ילדת המנטה. ילדה מרושעת ששונאת ילדות טובות לב. בסוף כל פרק היא הופכת לנחמדה ולומדת לקח חשוב.
***מתוקית (תפוחית)**: ילדת התפוחים. בסדרה מ-2003 היא הייתה הצעירה בילדות, ובסדרה מ-2010 היא הייתה הרפתקנית, אשר כותבת על ההרפתקאות שלה בבלוג.
***קובי (אוכמני)**: ילד האוכמניות. קובי מוכשר בסקייטבורד וגר בבית על עץ.
***דובשנית**: הסוסה הצעירה של תותית.
***מר חשק**: שף מרושע אשר רוצה לגנוב את התותים של תותית כדי להכין עוגות, ולבנות במקום שדה התותים מפעל לעוגות. בעלה של ענבית.
***ענבית**: אשתו של מר חשק.
***דובדבנית**: ילדת הדובדבנים. מוזיקאית.
***יפית**: מעצבת אופנה.
***חמוצית**: אחותה התאומה של דובשנית. מתנהגת בצורה שלילית. עובדת בבית הקפה של תותית.
***דובשנית**: אחותה התאומה של חמוצית. ביישנית. עובדת בבית הקפה של תותית.
***אדון זחל**: זחל דמוי אנוש.
***כוס תה**: צב המחמד של תפוחית.
***נסיכת האוכמנים**: מלכת האוכמנים האנושיים.
***אוכמן שושן**: אוכמן זקן אשר מנהיג את חבורת האוכמנים האנושיים.
***ממתקית**
***שוקולית**

## קישורים חיצוניים

* 

*
ATR

**ATR** (ראשי תיבות של **Aerei da Trasporto Regionale** - "מטוסים לתעבורה אזורית") היא יצרנית מטוסים איטלקית-צרפתית, שמניותיה מחולקות בצורה שווה בין התאגידים קבוצת איירבוס וקבוצת לאונרדו. החברה היא היצרנית הגדולה בעולם של מטוסי נוסעים אזוריים בעלי עד 90 מושבים. מאז הקמתה מכרה ATR יותר מ-1,700 מטוסים למעל 200 חברות תעופה ביותר מ-100 מדינות. 
## היסטוריה
במהלך שנות ה-60 וה-70, יצרניות מטוסים אירופאיות עברו, ברובן, ארגון מחדש, כולל מיזוגים ואיחודים. בהתאם למגמה זו של שיתוף פעולה פנים-אירופי, חברת התעופה הצרפתית "אירוספטיאלה" ותאגיד התעופה האיטלקי "איריטליה" החלו בדיונים בנושא עבודה משותפת לפיתוח מטוס נוסעים אזורי חדש. לפני כן, שתי החברות ערכו באופן עצמאי מחקרים עבור קונספטים של מטוסים משלהן, במטרה להשיק דגמים חדשים. ב-4 בנובמבר 1981 נחתם הסכם שיתוף פעולה רשמי בפריז, צרפת. הסכם זה סימן לא רק את מיזוג מאמציהם, אלא גם את שילובם של עיצובי הקונספט הנפרדים שלהם לעיצוב מטוס שלם אחד, במטרה להמשיך את פיתוחו וייצורו כמיזם משותף.

המטוס הראשון של החברה היה ATR 42, טיסת המבחן שלו התקיימה באוגוסט 1984, וייצורו הסדרתי החל בדצמבר 1985. בסלון האווירי בפריז בשנת 1985 הציגה החברה מטוס גדול יותר - ATR 72, וייצור סדרתי של מטוס זה החל בשנת 1986.

ביולי 2015 חתמה החברה על הסכם מסגרת לשיווק מערכות ראיה מתקדמות של חברת אלביט מערכות עבור מטוסים מדגם ATR 72-600.  ביולי 2023 חתמה אלביט על חוזה לאספקת שני מטוסי סיור המבוססים על דגם זה עבור מדינה באזור אסיה-פסיפיק.
## ייצור
גופי המטוסים של החברה מיוצרים במפעל של קבוצת לאונרדו בנאפולי איטליה, כנפיו במפעל של קבלן משנה בבורדו, והוא מורכב במפעל של החברה בטולוז, בצרפת.
## לקוחות
בין לקוחותיה הגדולים של החברה, חברות התעופה הבאות: תאי איירווייז אינטרנשיונל, צ'ק איירליינס, אייר ניו זילנד, אולימפיק איירליינס, לוט פוליש איירליינס, אליטליה, וטארום. 
### בישראל
* חברת ישראייר - הפעילה במשך השנים 6 מטוסי ATR-42 בסך הכל. שני המטוסים הראשונים נכנסו לשירות ישראייר בשנת 1996, עבור טיסות פנים לנמל התעופה אילת. אחר כך רכשה עוד שלושה מטוסים תמורת 6 מיליון דולר כל אחד. המטוס האחרון מדגם זה יצא משרות בשנת 2012. היא הפעילה בעבר גם שלושה מטוסי ATR 72. תחילה בחכירה והחל מ-2011 רכשה אותם. המטוס האחרון מדגם זה יצא משרות בינואר 2023.
* חברת ארקיע הפעילה בעבר חמישה מטוסים מסוג ATR 72.  
* חברת אייר חיפה מפעילה החל משנת 2024, שלושה מטוסים מדגם ATR 72-600 ועוד שני מטוסים נמצאים בהזמנה.

## קישורים חיצוניים

* 

## הערות שוליים

*
קטגוריה:יצרני מטוסים
קטגוריה:יצרני מטוסים צרפתיים
קטגוריה:יצרני מטוסים איטלקיים
Electronic Sports League

**Electronic Sports League** (או בקיצור: **ESL**) היא חברת מארגנת אירועי ספורט אלקטרוני ומפיקת תחרויות משחקי וידאו ברחבי העולם, במגוון משחקים שונים בהם משחקי יריות, מרוצים ופעולה.

בשנת 2022, הוכרז כי ESL ופלטפורמת הספורט האלקטרוני FACEIT נרכשות על ידי Savvy Gaming Group (SGG), חברת אחזקות בבעלות קרן ההשקעות הציבורית הסעודית. במסגרת הרכישה, שתי החברות אמורות להתמזג וליצור את קבוצת ESL FaceIt.

## הצורה בה מתקיימת ומופעלת הליגה
בליגת ה־ESL מתייחסים למשחקי הווידאו והמחשב כאל ענף ספורט לכל דבר. במסגרת ליגה זו פועלות ליגות משנה מקומיות ביותר מ־35 מדינות ברחבי העולם, ובהן רשומים בסך הכול כארבעה מיליון שחקנים. 20,000 משחקי ליגה רשמיים מתקיימים מדי יום, ובהם צופים באופן קבוע מיליוני מעריצים באמצעות שידורי הטלוויזיה האינטרנטית של ESL, הנקראת ESLTV. ליגת ESL מחלקת מדי שנה פרסים בשווי מיליוני דולרים, במסגרת הליגה העונתית ובמסגרת אירועי השיא, כגון גביע האלופות לקבוצות, Intel Extreme Masters, וגביע אירופה לנבחרות, Europe National Cup. השחקנים המצטיינים שקוטפים את המקומות הראשונים זוכים בחוזי פרסום בשווי עשרות אלפי דולרים, ומייצגים את המותגים הגדולים בעולם, בנוסף לעשרות אלפי הדולרים שהם מרוויחים בתחרויות עצמן. המתחרים הבולטים מקבלים מעמד של "סופר-סטארס", ומליונים מעריצים אותם ברחבי העולם.

בכל מדינה שבה פועלת ליגת ה-ESL מוקם אתר מקומי הנגיש דרך אתר ESL העולמי. באתר, לכל אחד מהמשחקים הרשמיים מיוחדת ליגה אחת המורכבת משלוש רמות יכולת:
* EPS - ליגה מקצועית
* EMS - ליגת מתקדמים
* EAS - ליגת חובבנים

### ליגת החובבנים
ליגת ה־EAS היא הליגה ברמה הנמוכה ביותר. חלק מהשחקנים המתחרים בה רואים במשחק הנאה, ולא בהכרח ספורט, בעוד שחלקם רוצים להגיע לליגות הגבוהות יותר. הליגה נערכת במתכונת של "לאדרים" (סולמות). כל שחקן יכול לשחק בצורה חופשית, להצטרף לתחרויות או לצאת מהן לפי רצונו ולהפיק את מרב ההנאה מעצם ההשתתפות בליגה.

### ליגת המתקדמים
ליגת ה־EMS היא הליגה ברמת הביניים, ומתחרים בה שחקנים המשחקים להנאתם, אך מעוניינים לשחק ברמה מקצועית גבוהה יותר, ואף להעפיל לליגה המקצועית, ליגת ה־EPS.

### הליגה המקצועית
ליגת ה־EPS היא הליגה הגבוהה ביותר, ומתחרים בה השחקנים הטובים ביותר במשחק הרשמי לאותה מדינה. משחקי הליגה מתקיימים מדי שבוע, מאות צופים מגיעים לצפות במשחקים, ואלפים נוספים צופים בהם דרך אתר האינטרנט.

### טורנירים
מדי שנה נערך **טורניר גביע האלופות**, ובמסגרתו שולחת כל מדינה את הקבוצה או את השחקן הטובים ביותר בליגת המקצוענים של אותו המשחק, לייצג אותה בתחרות היוקרתית. בנוסף, בכל שנה נערך גם **טורניר גביע אירופה לנבחרות**, שאליו, בדומה למונדיאל, שולחת כל מדינה את הנבחרות שלה במשחקים השונים, ובהן השחקנים המצטיינים ביותר.

## קישורים חיצוניים

* 

* 

## הערות שוליים

קטגוריה:ספורט אלקטרוני
London '66-'67

***London '66-'67*** (לונדון 1966–1967) הוא אי-פי וסרט של להקת פינק פלויד, המכיל שתי רצועות "אבודות": גרסה ארוכה של השיר "Interstellar Overdrive", ו"Nick's Boogie". שירים אלה הוקלטו במקור לסרטו של פיטר ווייטהד, "Tonite Lets All Make Love in London" ("בואו נעשה כולנו אהבה הלילה בלונדון") מ-1967, והופיעו בגרסה מקוצרת באלבום הפסקול המקורי של הסרט. הרצועות הופיעו במלואן בפעם הראשונה רק במהדורת 1995 הבריטית של הפסקול, והן ההקלטות המוקדמות ביותר של פינק פלויד הזמינות מסחרית. 
האלבום יצא לאור ב-1995, ובשנת 2005 יצא במהדורה מחודשת ומשופרת הכוללת דיסק אודיו ו-DVD של הסרט המלא, ראיונות וצילומים שונים.
## סדר הרצועות
#Interstellar Overdrive – 16:46
#Nick's Boogie – 11:55

## DVD
*London '66-'67, הסרט המקורי ובו וידאו באורך מלא של Interstellar Overdrive ו-Nick's Boogie.
*צילומי ראיונות משנות ה-60 עם מיק ג'אגר, דייוויד הוקני, מייקל קיין וג'ולי כריסטי.
*צילומים של הסצנה הלונדונית בשנות ה-60 המאוחרות.
*סקירה כוללת מצד הבמאי פיטר וייטהד.

## מבצעים
פינק פלויד:
*סיד בארט – גיטרה חשמלית
*רוג'ר ווטרס – גיטרה באס
*ריצ'רד רייט – אורגן פרפיסה
*ניק מייסון – תופים, כלי הקשה

## הפקה
*ג'ו בויד – מפיק מוזיקלי
*ג'ון וודס – טכנאי קול

## קישורים חיצוניים

קטגוריה:סרטי 2005
קטגוריה:אלבומי רוק אינסטרומנטלי
קטגוריה:אלבומי פינק פלויד